Hey Jude

„Hey Jude“ – daina, kurią sukūrė britų roko grupė „The Beatles“, išleista kaip atskiras singlas 1968 m. rugpjūtį. Ją parašė grupės narys Polas Makartnis, tačiau žymima kaip „Lenono-Makartnio“ bendras kūrinys. Singlas išleistas siekiant paminėti grupės įsteigtos leidybinės firmos „Apple Records“ pradžią.„The Beatles Diary Volume 1: The Beatles Years“ – London: Omnibus Press. ISBN 0-7119-8308-9.

Daugumoje šalių singlas tapo labiausiai parduodamu hitu, „Billboard Hot 100“ skelbiamais pardavimų statistikos duomenimis, JAV rinkoje ne vienerius metus išbuvo tarp labiausiai parduodamų singlų – iki šiol parduota daugiau kaip 8 mln. kopijų,„Hey Jude“ – thebeatles.com. Tikrinta 2023-06-21. o muzikos kritikų dažnai vertinama kaip viena geriausių visų laikų dainų muzikos istorijoje. Šiai dienai „RIAA“ (JAV) singlas pripažintas keturiskart platininiu.„American single certifications – The Beatles – Hey Jude“. Recording Industry Association of America.

 Istorija 
Daina gimė sunkiausiu grupės gyvavimo laikotarpiu. Iš pradžių Makartnio vadinta „Hey Jules“, kurią parašė, siekdamas paguosti Dž. Lenono sūnų Džiulijaną (Julian), kai jo tėvas pradėjo draugauti su japonų kilmės menininke Joko Ono (Yoko Ono) ir šitaip iširo tėvų santuoka.„Hey Jude – song facts, recording info and more!“ – The Beatles Bible. Vėliau pavadinimas buvo pakeistas. Lenonas buvo įsitikinęs, kad daina skirta jam, tačiau Makartnis tai neigė ir tikino dainą parašęs apie save.„A Day in the Life: The Music and Artistry of The Beatles“ – New York: Delacorte Press. ISBN 0-385-31377-2. Nepaisant pirminės kūrinio idėjos, jo posmuose atsispindi ir padrąsinamosios žinutės, nukreiptos į suaugusį žmogų, trokštantį užmegzti naujus santykius.

Dainos įrašymo sesijos vyko „Trident Studio“, esančioje Londone. Tuo metu vyko ir „The Beatles“ baltojo albumo kūrimas. Tai pirmoji grupės daina, atlikta pasitelkiant daugiatakio įrašymo įrangą. Dar prieš nufilmuojant dainai skirtą vaizdo įrašą, iš grupės veiklos trumpam pasitraukė Ringo Starr'as, tačiau neilgai trukus grįžo. Turint omeny tą įtemptą laikotarpį, daina „Hey Jude“, kaip ir gyvai filmuotas pasirodymas, trumpam suvienijo grupės narius ir tuo pačiu paskleidė optimizmą savo klausytojams. 

 Kūrybinė komanda 

 Paul McCartney – vokalas, pianinas, bosinė gitara;
 John Lennon – pritariamasis vokalas, akustinė gitara;
 George Harrison – pritariamasis vokalas, elektrinė gitara;
 Ringo Starr – pritariamasis vokalas, būgnai, tamburinas.

 Šaltiniai 

Kategorija:1968 singlai
Kategorija:The Beatles singlai